
AUCTORE  JOANNE  SQUAIR. 


ISI  on  scribendi  ardor,  nec  spes  aliquid  utile 
aut  novum  de  curatione  aut  pathologia  morbi 
in  tanta  obscuritate  involuti  suggerendi,  me 
hoc  officium  incipere  persuasit :  mea  adhuc 
parva  in  arte  medica  experientia  me  ad  tale 
opus  perficiendum  nunquam  inducere  potuit  j 
sed  tantum  ut  statuta  solennia  hujus  almae  Aca¬ 
demiae,  summos  in  medicina  honores  adeptu¬ 
rus,  more  solito  explerem. 

Morbus,  de  quo  nunc  scripturus  sum,  infeli¬ 
citer  sub  ea  classe  morborum  complectitur,  in 
qua  potens  et  arcana  naturae  vis  saepissime  op¬ 
timos  et  peritissimos  medicos  fallit  j  cujus  na- 

turam,  eorum  labores,  qui  per  totam  vitam  sese 
ad  medicinae  culturam  applicaverunt,  (quan- 
quam  sine  dubio  viri  fuerunt  celeberrimi  et 
studio  etiam  indefessi,  et  ad  lucem  perduxerunt 
multos  morbos  complicatos,  qui  per  secula,  in 
tenebris  abditi,  opinionibus,  et  rationibus  inep¬ 
tis  eorum,  qui  primi  medicinam  colebant  ;  et 
qui  haud  paulum  contulerunt,  ut  medicinam  ex 
statu  inculto,  in  quo  tam  diu  permansit,  ad  per¬ 
fectionem  quam  nunc  habere  videtur,  et  omni 
quam  possidet  pulchritudine  ornatam,  educe¬ 
rent,)  nunquam  invenerunt,  nec  certe  dicere 
potuerunt,  quomodo  morbus  distingui,  nec  in¬ 
ventus,  removeri  posset.  Affirmem  quoque, 
morbum,  de  quo  statim  locuturus  sum,  in  nu¬ 
mero  eorum  esse,  qui  saepe  scientem  et  vigi¬ 
lem  medicum  admonent  de  artis  cui  animum 
intendit  vitiis,  et  eum  qui  post  longum  studium 
et  perseverantiam,  ab  ardenti  stimulo  ductus, 
ut  artis  potiretur,  saepe  dum  oculis  hominum 
semotus  invite  exclamat,  Oh  !  medicina  tam,  et 
tam  merito  per  omne  seculum,  et  ab  omnibus 
hominibus  in  favore  habita,  quam  vitia  magna 
habes ! 

Hydrocephalus  Acutus  gravissimum  malum 
est,  quod  infantili  aetati  hominum  obsidet, 
maxime  huic  vitae  tempori  communis,  et  affi¬ 
cere  imprimis  infantes  videtur,  qui  primi  maxi¬ 
mas  sensus  et  intellectus  vires  ostenderunt; 
saepe  ex  beato  parente,  carum  infantem,  cui  a- 
morem  et  maximam  gaudii  futuri  spem  posue¬ 
rat,  intempestive  rapiens : 

u  The  flower  just  nipt  as  it  began  to  blossom  in  the  parent’s  view.,J 

Blaik, 

Ex  omnibus  his  rebus,  et  multis  aliis,  quae  in¬ 
utile  esset  hic  narrare,  Hydrocephalus  Acutus 
mihi  maxime  dignus  videtur  meliore  investiga¬ 
tione  medici,  qui  vult  in  sua  arte  se  attollere, 
et  cujus  interest  aliquid  auxilii  praebere  aegro 
infelici,  cui  hoc  morbo,  tam  juste  pueritiae  tabe 
dicto,  affici  unquam  acciderit. 


CHARACTER  ET  HISTORIA  MORRL 

Mihi  est  in  animo,  in  hac  descriptione  de  Hy- 
drocephalo  Acuto  tractare ;  nonnullis  auctori- 

bus  Apoplexia  Phrenitica  dicto,  multis  vero 
specie  Hydrocephali  Interni  Acuta,  et  ab  aliis 
Apoplexia  Hydrocephalica :  in  hoc  numero  auc¬ 
torum  est  Cullenus,  vir  illustris,  qui  in  Nosolo- 
gia  sua,  sub  Classe  Neuroses,  Ordineque  Co¬ 
mata,  disponit,  in  his  verbis  : 

“  Apoplexia  hydrocephalica,  paulatim  ado-. 
“  riens  ;  infantes  et  impuberes,  primum  lassitu- 
<£  dine,  febricula,  et  dolore  capitis,  dein  pulsu 
<c  tardiore,  pupillae  dilatatione,  et  somnolentia 
“  afficiens.” 

•  -  i 

Haec  definitio,  etsi  quaedam  in  hoc  morbo 
signa  notatu  digna  non  complectitur,  est  tam 
accurata  quam  rei  natura  sinet :  mihi  tamen  vi¬ 
detur,  ex  diligenti  operum  perscrutatione  multo¬ 
rum,  qui  hunc  morbum  descripserunt,  auctorum, 
nullam  definitionem  medico  certam  hujus  mor¬ 
bi  opinionem  indicaturam  esse  ;  etsi  etiam  me¬ 
lior  esset  illa,  quam  oportet  me  in  summo  ho¬ 
nore  habere  5  quoniam  in  signis  quae  comitan¬ 
tur,  adeo  variat,  in  progressu,  et  duratione, 
tam  difficilis  ab  aliis  pueritiae  affectionibus  dis¬ 
tinctu  :  dicam  quoque  nullum  adesse  certum 
signum,  quod  pathognomonicum  vocemus,  ut 

plerumque  in  aliis  morbis  accidit :  sed  de  lioe 
postea  agemus.  Uterque  solers  medicus  maxi¬ 
mam  ponit  fidem  in  definitione  nosologica  om¬ 
nium  (exempli  causa)  phlegmasiarum,  coma¬ 
tum,  &c.  et  eas  semper  cum  commodo  in  me¬ 
moria  tenet,  quia  diversa  signa  iis  in  propriis 
definitionibus  imputata,  fere  semper  adsunt;  sed 
quoque  probe  scit,  diversa  signa,  quae  hunc 
morbum  comitantur,  quoties  pleraque  pathog- 
nomonica  ab  nonnullis  auctoribus  dicta,  desunt : 
exempla  quoque  tradita  fuisse  in  quibus  effusio 
in  cerebri  ventriculos  indicata,  et  post  mortem, 
capite  aperto,  ne  quidem  minima  alicujus  fluidi 
quantitas  in  iis  reperta 

Hydrocephalus  Acutus  communis  pueritiae, 
et  vix  eos  qui  pubertatem  attigerunt,  adoritur ; 
plerumque  occurrit  a  mense  decimo  octavo  us¬ 
que  ad  decimum  annum,  et  serpit  admodum  do¬ 
lose. 

Quaedam  lassitudo  et  inertia  primum  sese  os¬ 
tendunt,  et  aeger  nullo  modo  moveri  aut  per¬ 
turbari  potest ;  omnia  quae  signa  plerumque 
recedunt,  et  aegrum  saepe  tranquillum  quere- 

# 


Quin  de  Apoplexia  Hydrocephelica,  ad  pag.  50. 

laque  exemptum  relinquunt :  quum  autem  di¬ 
ligenter  aegri  statum  investigamus,  inventum 
erit,  dolorem  sensisse  per  aliquot  hebdomadas 
antehac  ab  abdomine  ad  dorsum  artusque,  sae¬ 
pe  ad  colli  nucham  tendentem,  cibi  appetitum 
pravum,  alvum  irregularem,  vultumque  salu¬ 
brem  evanuisse  ;  quae  autem  signa  mater  incau¬ 
te  procedere  sinit,  aut  removere  sua  via  cbna- 
ta,  donec  graviora  mala  auxilium  alicujus  in 
his  rebus  periti  postulantia  pervenerunt;  nem¬ 
pe,  anorexia,  nausea  et  vomitus  sine  intermis¬ 
sione,  dolor  acutus  totum  caput  pervadens,  lu¬ 
cis  sonique  intolerantia,  oculi  suffusi,  cutis  ca¬ 
lor  paululum  auctus,  pulsus  durus  et  frequens, 
signaque  omnia  haec  ad  vesperem  exacerbata. 

Capitis  dolor  maxima  ex  parte  in  fronte  situs 
et  ad  tempora  extendens,  aliquando  in  vertice, 
aut  unum  capitis  latus  plus,  quam  alterum  oc¬ 
cupans,  cum  vomitu  alternat :  utpote  minus  acu¬ 
tus  dum  hic  existit.  Canalis  alimentarii  status 
cito  et  multum  afficitur ;  halitus  quendam  odo¬ 
rem  foetidum  possidet,  et  quoque  materia  prima 
ex  ventriculo  ejecta ;  haec  autem  biliosa  postea 
evadit.  Hoc  quoque  tempore,  nlagna  sitis,  cum 

sordibus  albis  aut  fuscis  super  linguam ;  hoc 
autem  non  semper  ita  est.  Alvus  plerumque  per- 

f 

tinaciter  adstricta  ;  sin  aliter  acciderit,  faeces 
nigri  coloris  sunt,  foetidae,  et  quasi  ex  materia 
oleosa  constantes.  Somnus  admodum  perturba¬ 
tus;  si  autem  dormiat  aeger,  subito  violenti  cum 
exclamatione  expergiseitur,  quasi  ex  somnio 
horrifico ;  eodemque  tempore,  manus  ad  caput 
attollit,  quasi  sedem  totius  mali  indicans.  Re¬ 
spiratio  aliquando  festinata,  aliter  autem  serena 
et  tranquilla. 

Haec  post  paucos  dies  signa  valde  exaspera¬ 
ta  fiunt.  Si  pulsus  morbi  initio,  (ut  aliquando 
accidit,)  non  multum  mutatui4,  nunc  frequen- 
tissimus  fit,  et  ex  centum  viginti  usque  ad  cen¬ 
tum  et  sexaginta  ictus  vel  amplius  in  horae  mi-* 
nuto  variat.  Capitis  dolor  magis  magisque  acu¬ 
tus,  adeo  ut  aeger  caput  ejus  ex  pulvina  tollere 
nequeat :  vomitus  quoque  magis  constans,  et 
omne  in  ventriculum  acceptum  statim  rejicitur, 

et  hic  minimo  nisu  inducitur  :  nunc  temporis 

•  * 

cutis  calidissimus,  facies  subito  rubet,  et  altera 
gena  altera  ruberior.  Hoc  tempore  aliquando 
sanguis  ex  naso  profluit,  quod  signa  tamen 

haud  mitigat.  Omnia  haec  signa  febriculosa 
aliquando  intermittunt ;  quum  autem  aliqua  eve¬ 
nit  remissio,  aeger  in  statu  valde  moroso  relin¬ 
quitur  cum  vultu  pallido  et  cadaveroso. 

Dominus  Quin  adnotat,  (et  fere  solus  est  qui 
hoc  factum  ostendit,)  delirium  et  violentissi¬ 
mum,  praesertim  si  aeger  pubertatem  attigerit, 
nunc  occurrere,  aut  etiam  citius  accidere,  et 
cum  aliis  signis  usque  ad  diem  decimum  quar¬ 
tum  augescere.  His  signis  in  forma  leni  et  exa¬ 
cerbata  per  spatium  octo  aut  decem  dierum 
duratis,  mira  mutatio  nunc  incipere  solet.  Loco 
lucis  intolerantiae,  de  qua  aeger  tantum  antea 
questus,  pupilla  dilatata  fit,  consensu  inter  ocu¬ 
los,  qui  simplicem  aut  visum  perfectum  consti¬ 
tuit,  amisso,  unde  strabismus.  Pulsus  mutatio¬ 
nem  insignem  subit,  ex  centum  sexaginta  icti¬ 
bus  aut  amplius  in  horae  minuto  usque  ad  sep¬ 
tuaginta  duos  aut  etiam  sexaginta  cadens  in¬ 
termittens,  et  saepe  inaequalis,  et  in  frequentia 
auctus  levissimo  motu,  ut  praeclarus  Cheyne 
in  dissertatione  ejus  animadvertit  f.  Cutis  ca- 


*  Burns’  Principies  of  Midwifery ;  Heberden’s  Comme  ntaries  ;  de 
Hydrocephalo. 

f  Essay  on  Hydrocephalus  Acutus,  p,  21. 

lor  raro  ullo  modo  diminuitur,  contra  vero,  ali¬ 
quando  augetur  ;  vomitus  plerumque  cessat ; 
capitis  dolor  minus  urgens,  adhuc  vero  aeger 
ex  somno  subito  excitatur,  et  violenter  ejulat : 
saepissime,  hoc  morbi  tempore,  somnum  inter¬ 
ruptum  in  stuporem  lethargicum  conversum 
videmus,  adeo  ut  aeger  inhabilis  est  ut  aliud 
ex  alio  distinguat.  Hac  serie  signorum  per 
quatuor  aut  quinque  dies  versata,  pulsus  iterum 
mutationem  subit,  multo  frequentior  quam  an¬ 
tehac  evadens,  usque  ad  centum  Octoginta  auc¬ 
tus,  valde  debilis,  et  tam  rapidus  ut  non  enu¬ 
merari  queat :  pupilla  magis  ac  magis  dilatata, 
vividissima  luce  admota  haud  contrahens  ;  re¬ 
vera  amaurosis  perfectissima,  secundum  cele¬ 
brem  hujus  Academiae  Gregqrium,  formatur  : 
loco  cibi  fastidii,  tantum  olim  notati,  appetitus 
augetur,  aegro  avide  devorante  quicquid  cibi 
aut  medicinae  ei  detur  :  alvus  tam  fortiter  astric¬ 
ta,  ut  aegre  ab  aliqua  medicina  solvatur :  pos¬ 
tea  autem  compressione,  quae  omnium  sphinc¬ 
terum  actionem  superat,  aucta,  faeces  et  urina 
inscienter  redditae :  respiratio  profunda  et  ster- 
torosa  fit,  facies  pallida  et  viscido  sudore  ob- 

tecta,  qui  ab  omni  per  totum  corpus  poro  ef¬ 
funditur  ;  extremitates  frigidae  ;  hoc  tempore  ci¬ 
tius  fere  dimidium  corporis  paralysi  afficitur, 
dum  alterum  convellitur ;  deglutitio  difficilis 
evadit ;  et  nunc  violens  convulsio  finem  ponit 
omnibus  quos  aeger  perpessus  est  doloribus, 
postquam  morbus  ex  duodecim  ad  viginti  dies 
extiterit,  in  aliquot  casibus  per  tres  aut  quatuor 
hebdomadas,  rarissime  autem  per  paucos  dies 
solummodo ;  multum  ab  aegri  aetate  et  cor¬ 
poris  habitu  pendens. 

Generalibus  quae  Hydrocephalus  Acutus  sig¬ 
nis  induit  jam  narratis,  nosmet  valde  fallere¬ 
mus,  si  hunc  morbum  omnibus  his  signis  et  in 
omni  exemplo  indicatum  videre  expectemus, 
aut  variationes  bene  notatas  in  statu  pulsus, 
oculi,  ventriculi,  &c.  semper  sese  ostensuras,  ut 
jam  dictum  fuit.  In  memoria  semper  tenendum 
est,  exempla  multa  jam  tradita,  in  quibus  pluri¬ 
ma  signa,  quae  (proximae  morbi  causae,  de  qua 
postea  agendum  erit,  nunquam  obliti)  vidisse 
putaremus,  non  addessent.  Dominus  Rush  di¬ 
cit,  pupillae  dilatationem,  capitis  dolorem,  stra¬ 
bismum,  nauseam  et  anorexiam,  in  aliquot  casi- 

bus  quos  testabatur,  non  adfuisse  :  contra,  He¬ 
be  rden  refert,  se  omnia  signa  hujus  morbi  vidis¬ 
se  in  puero,  cujus  cerebrum  haud  amplius  justo 
serum  continebat  Sunt  et  alia  hujus  morbi 
exempla  relata,  ubi  neque  vomitus  nec  strabis¬ 
mus  evenit ;  tamen  fateri  aequum  est  perpauca 
esse  exempla  in  quibus  haec  signa  jam  dicta  non 
videntur.  In  aliis  casibus  certiores  facti  sumus, 
solitas  pulsus]  variationes,  quae  in  hoc  morbo 
observantur,  non  unquam  sese  ostendisse ;  pu¬ 
pillam  non  dilatatam  fuisse,  donec  infans  supre¬ 
mum  diem  obiturus,  nullum  vomitum  habu¬ 
isse,  nec  multum  de  capitis  dolore,  nec  lu¬ 
cis  intolerantia  questum  esse.  Alter  magna 
fama  auctor  dicit,  animi  facultates  per  totum 
hunc  morbum  omnino  integras  manere  t.  Do¬ 
minus  Quin  exemplum  infantis  narrat  t,  cum 
validis  et  evidentibus  Hydrocephali  Acuti  aut 
apoplexiae  hydrocephalicae,  ut  huic  placet,  in¬ 
diciis  morientis ;  postea  autem  alter  ex  eadem 

*  “  Neque  tamen  perpetuum  est,  ut  haec  signa  ex  hydrope  cerebri 
“  nascantur  ;  etenim  vidi  ea  omnia  in  puero,  cujus  cerebrum  non  nisi 
“  consueta  humoris  copia  humectatum  erat,  teste  peritissimo  anatomico 
“  qui  cadaver  inciderat.”  Loco  citato. 

f  Van  Swieten’s  Commentaries,  vol.  xii.  page  109  and  110. 

\  Quin,  pagin.  45. 

familia  infans  vita  excessit  sine  ullis  signis  quae 
mortis  ejus  causam  satis  clare  explicarent,  et 
secto  cadavere,  magna  aquae  copia  in  cerebri 
ventriculis  reperta.  In  aliquot  casibus,  sensus 
auditus  et  tactus  valde  acuti  fuerunt  per  totum 
hujus  morbi  cursum  :  exempla  quoque  in  scrip¬ 
turis  auctorum  inventa,  ubi  infantes  optima  va¬ 
letudine  fruentes  convulsionibus  subito  affecti, 
quae  paucos  post  dies  eos  morte  rapuerunt. 

Tam  multum  temporis  consumpsi  in  narran¬ 
dis  (ut  mihi  saltem  videtur)  variationibus  maxi¬ 
me  notatione  dignis,  quas  Hydrocephalus  Acu¬ 
tus  assumit,  ut  ostendam,  quam  difficile  est 
hunc  morbum  detegere,  in  memoria  tenendo 
ullam  ejus  definitionem,  eam  saltem  ex  signis 
semper  comitantibus  confectam. 

/  Ex  ordine  quo  signa  sibi  ipsis  succedunt, 
praesertim  miris  variationibus  quas  pulsus  subit 
diversis  hujus  morbi  temporibus,  multi  auctores 
(in  numero  quorum  est  Doctor  Whytt,  qui  pri¬ 
mus  omnium  summa  cum  observantia  hunc 
morbum  descripsit)  Hydrocephalum  Acutum  in 
tria  stadia  diviserunt ;  nempe,  ubi  pulsus  fre¬ 
quens  durusque  est,  cum  signis  cerebri  conci- 


DE  HYDROCEPHALO  ACUTO. 


IS 


tati,  hoc  primum  hujus  morbi  stadium  voca¬ 
runt  :  quum  pulsus  lentus  evadat,  et  intermit¬ 
tat,  cum  pupilla  dilatata,  strabismo,  &c.  secun¬ 
dum  vel  effusionis  inceptae  stadium :  et  ubi 
pulsus  iterum  celerrimus  fit,  cum  stupore  pro¬ 
fundo,  tertium  aut  stadium  effusionis  perfectae 
et  cerebri  compressionis. 

Haec  morbi  divisio  descriptionis  ergo  satis 
commoda  est,  et  animum  tyronis  multum  adju¬ 
vat.  Si  medicus  autem,  ni  fallor,  morbum  per 
hunc  jam  dictum  cursum  progredientem  videre 
expectet,  se  decipiet  aeque,  ac  ipse,  qui  opinatur 
omnia  supra  narrata  signa  semper  in  omni  casu, 
qui  sub  ejus  observatione  cadat,  adesse.  Deni¬ 
que  quaeram,  an  talis  in  stadia  divisio,  plus  in 
apertum  profert  hujus  morbi  curationem  ?  Non 
expectare  possumus,  ut  in  febre  intermittente, 
donec  per  tria  stadia  distincta  pervaserit,  ante¬ 
quam  certi  sumus  utrum  morbus  sub  investiga¬ 
tione  adsit,  aut  eum  removere  conemur  ;  tunc 
enim  serius  esset. 

Hic  modus  Hydrocephali  Acuti  exponendi, 
nempe  in  stadia  tria  dividendi,  denotare  vide¬ 
tur,  omnia  haec  stadia  revera  observari  ante- 

quam  certi  simus  infantem  morbo  affici.  Tan¬ 
tum  addam,  multa  in  medicina  practica  exempla 
occursura,  in  quibus  nulla  stadia  distincta  vi¬ 
deri  possunt ;  et  si  hac  re  opinemur  morbum, 
quo  aeger  laboret,  non  Hydrocephalum  Acutum 
esse,  cadaveris  sectio  nobis  errorem,  in  quem 
tam  infeliciter  ducti,  patebit. 

Post  quod  antea  dictum  in  hujus  morbi  his¬ 
toria,  majoris  momenti  videtur,  ut  nosmet  fa¬ 
miliares  multis  et  magnis  quas  tam  saepe  as¬ 
sumit  varietatibus,  reddamus,  et  ea  signa  cog¬ 
noscere  eonemur  quae  hujus  morbi  initium 
indicant. 


CAUSA  PROXIMA 

Hujus  morbi  specifica  cerebri  inflammatio 
esse  videtur,  aut,  ut  fortasse  plerique  medici 
opinantur,  sanguinis  caput  versus  morbide  auc¬ 
tus  impetus,  absorbentium  torpore  postea  co¬ 
mitante,  aut,  ut  Quin  narrat  *  (et  sua  de  hac  re 

*  “  The  disease  in  question  always  owes  its  origin  to  a  morbid  accu- 
“  mulation  of  blood  in  the  vessels  of  the  brain,  proceeding  to  inflarn- 
i(  mation,  and  generally  (but  not  always)  producing  an  extravasation  of 
a  watery  fluidbefore  death.’*  Vide  p,  48. 

opinio  mihi  adhuc  optima  videtur,  et  qua  cum 
omnis  medicus  huic  morbo  familiaris  libenter 
assentietur ;  cujus  verba  subjunguntur,  quam¬ 
vis  huic  Dominus  Cheyne  ingenue  adversare¬ 
tur)* 


RATIO  SIGNORUM. 

Omnia  signa  quae  in  hoc  morbo  observantur, 
referre  ad  duas  aut  potius  ad  unam  magnam 
causam  liceat, — cerebri  vasa  nimirum  actione 
aucta.  lmo,  Capitis  dolor,  vertigo,  lucis  sonique 
intolerantia,  pulsus  frequens  et  durus,  cum  re¬ 
spiratione  festinata,  ab  hac  causa  plane  pen¬ 
dent  :  vomitus  pari  fere  ratione  magno  inter 
cerebrum  et  ventriculum  consensui  referri  de¬ 
bet.  2do,  Coma,  pupillae  dilatatio  et  strabismus 
compressionis  effectus  sunt,  a  fluido  in  cerebri 
ventriculos  aquoso  aut  alibi  effuso ;  quae  huic 
vasorum  actioni  auctae  tribuenda.  3 tio.  Stu¬ 
por,  amaurosis,  convulsiones,  et  paralysis,  cum 
omnium  sphincterum  resolutione,  fluidi  effusi 

pressurae  referenda  usque  ad  nervorum  origi¬ 
nes,  quae  ex  tubere  annulari  et  medullae  spina¬ 
lis  summa  derivantur,  extendenti* 

Ex  signis  quae  superveniunt  satis  constat, 
vasorum  actionem  auctam,  aut  ipso  facto  in¬ 
flammationem  cerebri  instantem,  (si  mihi  liceat 
hoc  sermone  uti ;)  ut  ait  Doctor  Rush,  cerebri 
inflammatio,  sed  in  gradu  minore  quam  in  phre¬ 
nitide  in  adulto.  Scripta  quoque  hominum  in 
arte  medica  maxime  scientium,  hoc  factum 
confirmant,  e.  g.  Quin,  Rush,  Beddoes,  Whytt, 
Withertng,  et  Darwin,  et  tantum  opinionis 
Cheyne,  (qui  de  hoc  morbo  satis  accuratam  de¬ 
scriptionem  dedit,)  quantum  intelligere  possum. 
Nemo  dubitat  quin  amaurosis,  aut  tantum  pu¬ 
pilla  dilatata,  strabismus,  coma,  convulsiones  et 
paralysis,  ex  fluidi  effusi  pressura  oriantur. 
Nonne  signa  sunt  apoplexiae,  et  cerebri  corm 
pressionis,  ex  alicujus  cranii  partis  depressione, 

ortae  ?  nonne  etiam  pressura  arte  facta  in  cu- 

♦ 

juscunque  animalium  inferiorum  cerebrum  (cra¬ 
nii  parte  semota,)  qua  omnia  signa,  quae  finem 
hydrocephali  acuti  notant,  inducuntur,  hoc 
factum  plane  demonstrant  ? 

Classis  signorum,  quae  maxima  ex  parte 
huic  morbo  precedunt,  aut  quae  nunc  apud 
auctores  recentes  existimantur  juste  morbi  ini¬ 
tium  constituere,  (quanquam  parum  auctorum 
paucorum  notata  scriptis,  quia  rarissime  viden¬ 
tur  adesse,  et  propter  hanc  rationem  sat  mani¬ 
festam,  aegri  amici  nullam  iis  attentionem  da¬ 
bant,  nec  medici  auxilium  quaerebant,  donec 
morbus  magis  auctus,  fortasse  non  donec  stra¬ 
bismus,  coma,  &c.  observata,  et  tunc  temporis 
medici  opinio  de  morbo  tam  ingrata  quam 
eventus  infelix,)  nimirum  abdominis  dolor, 
praesertim  in  hepatis  regione,  alvus  irregularis, 
nasi  pruritus,  dum  infans  omnino  insaluber  vi¬ 
detur  :  ex  aliqua  hepatis  affectione  manifeste 
pendere  videntur,  qua  ejus  munera  perturban¬ 
tur  ;  bilis  secretio  imperfecta  est,  et  minime  ad 
intestina  idonea  stimulandum  aut  chylum  assi- 
milandum  ;  quapropter  signa  dyspeptica  facile 
explicantur.  Longius  etiam  prodeamus,  et  al¬ 
vum  adstrictam,  quae,  quum  morbus  plene  for¬ 
matur,  saepe  occurrit,  imputemus,  non  tantum 
generis  nervosi  torpori,  quam  bilis  secretioni 

vitiatae,  non  suppressae  ;  aliquando  enim  auge- 

* 

tur,  sed  minime  apta  ad  sanas  functiones  per¬ 
ficiendas.  In  Hydrocephalo  Acuto,  ex  intesti¬ 
nis  dejecta  constare,  ex  bile  in  hoc  statu  cum 
muco  canalis  intestinorum  permixta,  viden¬ 
tur  *. 


DIAGNOSIS. 

■ 

Manifestum  esse  debet  levissime  hunc  mor¬ 
bum  observanti,  sed  multo  magis  medico  stu¬ 
dioso  maximi  momenti  esse,  hunc  ex  aliis  pue¬ 
ritiae  morbis  distinguere,  quibus  cum  confundi 
potest ;  et  quo  citius  fieri  potest,  eo  multo  me¬ 
lius  est ;  aliter  morbum  ad  extremum,  quum 
omnes  conatus  ad  removendum  nihil  valebunt, 
procedere  sinamus :  in  memoria  semper  tenen¬ 
dum,  in  hujus  morbi  initio  solummodo  prodesse 
queamus*,  fateri  enim  justum  est,  parvam  ad-* 
modum  spem  aegrum  restituendi  teneri  posse# 

*  .  t  v  .  •• 

*  •  VT  '•  •-  ■'  /  V  'M'  c  i  .  ‘  :  ’  *  '  *  • 

*  Cheyne  de  Hydrocephalo  Acuto,  a  pagin.  44  ad  47. 

quum  morbus  usque  ad  fluidi  effusionem  in 
cerebri  ventriculos  progressus. 

Morbi  ex  quibus  Hydrocephalus  Acutus  dis¬ 
tingui  debet,  sunt,  Febris  Infantilis  Remittens, 
Dentitio,  Vermes  in  intestinis,  Convulsiones  ex 
visceribus  turbatis . 

lrao.  Ex  Febre  Infantile  Remittente  Hydroce- 
phalus  Acutus  facile  detegi  potest  ;  in  illo  enim 
(febre  infantile  remittente)  plana  remissio  est, 
mane  versus,  aegro  pejus  se  habente  per  noc¬ 
tem  :  nulla  autem  talis  signorum  remissio  in 
hoc  percipi  potest ;  faeces  nigrae  sunt  foetidae- 
que,  et  alvus  pertinaciter  adstrieta  in  Hydroce- 
phalo  Acuto ;  magna  quoque  lucis  intolerantia, 
capitis  dolor,  cum  vomitu  alternans,  haud  ullo 
aegri  motu  aut  arteriarum  pulsu  exasperata, 
clarissime  morbum  urgentem  Hydrocephalum 
Acutum  esse  indicant. 

2do,  Dentitio  aliquando  signorum  seriem  huic 
morbo  simillimam  inducit;  nempe,  appetitum 
pravum,  alvum  valde  irregularem,  saepe  vera 
alvus  in  dentitione  soluta,  et  faeces  foetidae  et 
nigrae,  ut  in  Hydrocephalo  Acuto  ;  pulsus  ali^ 
quando  frequens,  minime  vero  tam  durus  quam 

in  Tioc  :  vomitus  interdum  supervenit,  feomnus- 

f'  ,  .  . 

que  magnopere  fractus  exclamationibus  subi¬ 
tis  ;  plerumque  vero  aegri  aetatem  attente  con¬ 
siderando,  et  diligenter  inspiciendo,  et  quae¬ 
rendo,  si  aliqui  ex  eadem  familia  ex  hoc  morbo 
mortui  sint,  in  plerisque  exemplis  scire  possu¬ 
mus  num  infans  Hydrocephalo  Acuto  revera 
afficitur ;  praesertim  si  haec  signa  haud,  evanes¬ 
cunt  gingivis  scarificatione  incisis,  aut  emetico 
dato,  aut  nonnullis  calomelanos  dosis  caute 
adhibitis. 

3tio,  yermes  maxime,  ex  omnibus  qui  pue¬ 
ritiam  afficiunt  morbis,  aegerrime  a  Hydroce¬ 
phalo  Acuto  distinguuntur  ;  sed  si  regulis  se¬ 
quentibus  attendamus,  diagnosis  certe  formari 
potest.  In  Vermibus,  infans  nunquam  de  ocu¬ 
lorum  ex  luce  dolore  queritur,  ut  in  hoc  mor* 
bo  •  pulsus  haud  multum  afficitur,  nunquam  sal¬ 
tem  tam  durus  et  frequens  quam  in  Hydrocepha- 
lo  Acuto.  In  Vermibus  vomitus  ullo  tempore 


appareat  ;  in  hoc  morbo  autem  nunquam  nisi 
morbi  initio  occurrit.  Pari  ratione  convulsiones 


nunquam  nisi  sub  Hydrocephali  Acuti  finem, 
et  unius  lateris  solummodo  cum  paralysi  ah 

terius ;  itaque  pupillae  dilatatio  ;  haec  vero 
ullo  tempore  in  Vermibus  accidit.  In  illo  quo¬ 
que  faeces  nigrae,  foetidae  et  oleosae  ;  in  hoc 
autem  albae  et  mucosae  :  in  altero  alvi  adstric- 
tio  magnopere  conspicua  ;  sed  in  altero  alvus, 
saepissime  soluta  est. 

4to,  Convulsiones  in  infantibus  saepissime  ex 

alvo  turbata  oriuntur,  faecibus  diu  retentis,  lac- 

1  *  •-  #  * 1 

te  in  statu  vitiato  hausto,  non  autem  ex  aliqua 
cerebri  affectione  organica  ;  et  differunt  quo¬ 
que  ex  convulsionibus,  quae  hunc  morbum  co¬ 
mitantur.  Utrisque  corporis  lateribus  in  Con¬ 
vulsionibus  aeque  convulsis,  dum  in  Hydroce- 
phalo  Acuto,  alterum  corporis  latus  paralysi, 
alterumque  convulsionibus  afficitur.  In  con¬ 
vulsionibus  oculi  pallidi  et  foedi,  et  nulla  san¬ 
guinem  vasa  vehentia  in  eo  videntur,  et  pupil¬ 
la  dilatata  :  in  illo  morbo  oculi  suffusi,  caput 
vehementer  retractum,  et  tota  facies  rubescit 
in  hoc  ;  et  spasmi  intervallo  non  existit  iste  stu¬ 
por,  tam  in  illo  morbo  evidens. 

In  omnibus  exemplis,  ubi  opinione  non  certi 


sumus,  de  morbi  natura,  tractare  debemus  eo¬ 
dem  modo  ac  si  Hydrocephalus  Acutus  esset, 
praesertim  cum  capitis  dolor,  pulsus  durus  et 

frequens,  alvus  adstricta,  &c,  existunt ;  hoc 
enim  modo,  majorem  spem  habemus  bene  quam 
male  faciendi,  melius  enim  est  cito  progressum 
cujus  vis  affectionis  ullo  modo  huic  morbo  simi* 
lis  impedire,  quam  sinere,  ut  hos  fines  quos  ars 
nostra  huic  praescripsit,  transeat;  antequam 
omnino  certi  sumus  num  Hydrocephalus  Acu¬ 
tus  sit,  an  non. 

Hujus  morbi  diagnosis,  initio  saltem,  fateri 
debemus,  admodum  difficilis  est,  ob  multos  qui¬ 
bus  confundi  potest  morbos  :  hac  de  re  Cheyne 
illustris  concinne  animadvertit,  cujus  verba  sub¬ 
jungam 

•o  i  ■  ■'  ‘  ;  •••  .  r  ■  •  .  .  v  :  ;j  >  -■  i  -  *_:/  ..  .  •  ■  .  •  ■.  ; 

CAUSAE 

Hydro cepkali  Acuti,  tam  praedisponenteg 
quam  excitantes,  valde  dubiae  sunt,  et  magnae 

*  “  Whatever  difficulties  there  may  be  in  the  early,  there  is  no  disease 
tc  more  easily  distinguished  in  the  more  advanced  stages.  Indeed,  how  can 
41  we  mistake,  when  we  see  a  child  roliing1  his  head  upon  the  pillow,  or  per- 
44  haps  sawing  the  air  with  one  hand,  while  the  opposite  side  is  palsied ;  with 
“  a  hectic  on  the  cheek,  his  eyelids  half  concealing  the  pupil,  and  the  eye 
41  deprived  of  its  vivacity  by  the  filmy  covering  of  the  cornea;  the  complete 
44  dilatation  of  one  or  both  pupils,  and  the  suffusion  of  the  adnata ;  drawing 

varietati  proclives  :  et  ut  non  aliquid  in  apri¬ 
cum  de  natura  morbi  videntur  proferre,  non  mul¬ 
tum  temporis  consumam  in  eas  narrando.  In¬ 
fantes  ex  parentibus  scrof ulosis  nati,  aut  qui 
morbis  strumosis  opportuni  videntur,  utpote 
albam  et  lucidam  cutem,  venas  magnas,  capil¬ 
los  albidos,  et  oculos  caeruleos  habentes,  sae- 

* 

pissime  hoc  morbo  laborare  dicuntur.  Quis¬ 
que  autem  scit,  infantes  constitutione  contraria 
huic  omnino  saepe  hoc  morbo  perire. 

Doctor  Quin  (qui  multis  hunc  morbum  ob¬ 
servandi  occasionibus  fruebatur)  refert,  infan¬ 
tes  ingenui  valde  hilaris  et  intellectus  acuti  sae¬ 
pissime  hoc  morbo  affici :  debilitas  aliis  pueri¬ 
tiae  morbis  inducta,  nempe,  rubeola,  dentitione, 
&c.  huic  morbo  praedisponere  videtur  :  labes 
haereditaria  quoque  dicitur. 

Quod,  causas  vero,  quae  hunc  morbum  pro¬ 
ducunt,  attinet,  nihil  amplius  addam  utpote  pa¬ 
rum  cognitae  et  vix  medicorum,  qui  optimas 
hunc  morbum  videndi  occasiones  habebant, 

i  • 

“  a  long  sigh  ;  frequently  grinding  his  tceth  ;  quite  incohercnt,  or  in  a  state 
“  of  complete  insensibili 'cy ;  vvith  a  burning  fever  on  his  skin,  or  a  swcat  for- 
“  cect  from  every  pore :  and  ali  these  syraptorns  alternating  wxth,  and  at  last 
**  finished  by  apoplectic  breathing  and  violent  convulsioris?’ 

Chbvke,  vid.  page  22  and  '25. 

scriptis  traditae  ;  revera,  in  accessu  adeo  in¬ 
certus,  ut  saepe  longe  processit  antequam  a  nu¬ 
trice  aut  infantis  parentibus  observatur,  et  hi 
ne  vix  quidem  rationem  causae  quae  producit 
satis  manifestam  redderent. 


t  -  -  -  -  l 


PROGNOSIS. 

tz.  s  ‘  *  '  *  ■**, '■*  .  *■'  >,  • 

<C  l  ,  ...  -  •  "  '  _ 

Si  nobis  saepius  hunc  morbum  observare  lice¬ 
ret  ipso  initio,  opinio  nostra  de  ejus  eventu  non 
semper  tam  ingrata,  quam  antehac  esset ;  in 
morbi  enim  statu,  quo  signa  quae  urgent,  san¬ 
guinis  impetum  caput  versus  directum  indi¬ 
cant,  aut  secundum  plures  auctores  primo  mor- 

t  C  •  t  > 

bi  stadio,  dicere  audeamus  prognosin  felicem 
fore  :  quin  autem  infeliciter,  signa  quae  sub  tine 
actionis  concitatae  supervenerunt,  tum  spes 
omnis  aegrum  restituendi  evanescit,  saltem 
prognosis  valde  dubia  et  ingrata  erit.  Quum 
Hydrocephalus  Acutus  ortus,  aut  aliis  morbis 
inductus  fuit,  recuperandi  spes  admodum  par-, 
va  foret» 

Quae  saepissime  aut  potius  semper  sese  os¬ 
tendunt  in  corporibus  infantum  post  mortem 
sectis,  qui  ex  hoc  morbo  perierunt,  sunt  qualia 
expectasse  queamus,  ex  signis  quae  ejus  pro¬ 
gressum  comitata.  Vasa  turgida,  quae  sangui¬ 
nem  suum  tum  super  piae  matris  externas  cum 
internas  partes  distribuunt,  saepe  signa  inflam¬ 
mationis  praecedentis  manifesta  adsunt,  ab  effu¬ 
sione  lymphae  coagulatae  indicata  inter  diver¬ 
sas  cerebri  membranas,  nempe,  inter  piam  ma¬ 
trem  et  tunicam  arachnoidem,  aut  inter  hanc 
et  duram  matrem,  aut  quaedam  in  tunica  arach- 
noide  opacitas.  Fluidum  in  cerebri  ventricu¬ 
los  effusum,  ex  una  ad  sex  aut  octo  uncias  va* 
riat:  idem  quoque  fluidum  in  cerebri  basi  reper¬ 
tum.  Hoc  fluidum  effusum,  aut  serum  nom 
nullis  auctoribus  dictum,  a  sero  sanguinis  dif¬ 
fert,  utpote  minus  albuminis  continens,  et  gustu 
minus  salinum.  Cerebri  materies  multo  quam 

D 

in  statu  naturali  mollior ;  et  ubi  formare  ven¬ 
triculos  confert,  multum  in  structura  mutatur, 
et  pars  ejus  maxima  sublata.  Doctor  Cheyne 
quoque  signa  evidentia  abdominis  morbosi 
vidit,  nempe,  intestina  inflammatione  affecta, 
et  a  spasmo  constricta.  Hepar  quoque  signa  in¬ 
flammationis  exhibet ;  lympha  coagulata  in  ex¬ 
ternas  ejus  partes  effusa,  et  adhaesionibus  cum 
abdominis  parietibus  aliisque  visceribus  forma¬ 
tis.  Glandulae  etiam  mesentericae  induratae, 
auctaeque  reperiuntur. 


MODUS  TRACTANDI. 

Ex  signis  diversis  quae  Hydrocephalus  Acu¬ 
tus  induit,  stadiisque  diversis  quibus  processit, 
antequam  medici  auxilium  necessarium  habe¬ 
tur,  ratio  medendi,  quam  consequi  debemus, 
non  eadem  esse  potest.  Dum  abdominis  viscera 
turbata  manent,  quae  signa,  hunc  morbum  pla¬ 
ne  formatum,  ut  medicus  expertus  scit  indica¬ 
re,  praesertim  si  ulli  ex  eadem  familia  infantes 

huic  morbo  jam  succubuerunt,  classis  remedio» 
rum  certa  adhibetur,  in  qua  non  eandem  fidem 
poneret,  ubi  signa  cerebri  affectionis  organicae 
inceptae  manifesta  erant ;  et  cum  signa  com¬ 
pressionem  indicantia  in  cerebrum  et  nervo¬ 
rum  origines  apparuerunt  antequam  infantem 
viderimus,  tum  omnis  ars  nostra  nihil  ad  cura¬ 
tionem  conducet.  Ut  viscera  chylopoetica 
hujus  morbi  initio  plurimum  turbata,  qui c quid 
ad  hunc  statum  corrigendum  aut  ■  removen¬ 
dum  confert,  primum  sub  deliberatione  ca¬ 
dit.  In  omni  alvi  perturbatione,  quae,  ut 
creditur,  pendet  ex,  aut  conjungi  videtur  cum 
cerebri  actione  morbosa,  tum  auxilium  petere 
debemus  ex  purgantibus,  eorum  doses  mode¬ 
rantes,  pro  aegri  aetate  et  corporis  habitu.  Pro¬ 
fecto  mirum  est,  doses  purgantium,  quae  ad 
alvum  laxandam  postulantur,  in  hoc  etiam  pri¬ 
mo  morbi  stadio,  quantitate  duplices,  quae  in 
aliis  casibus  sat  esset.  Medicamenta  quoque 
natura  potentissima  esse  debent.  Quas  inter 
principem  locum  tenent,  submurias  hydrargyri, 
aloe,  jalapa,  rheum  palmatum,  aut  simpliciter 
vel  in  conjunctione.  Submurias  hydrargyri  cum 
jalapa  conjunctum  optime  respondet  \  et  con- 

tinuari  debet,  non  solum  ut  anxietatem  ex  al¬ 
vo  constipata  orientem  removeret,  sed  ut  sti¬ 
mularet,  et  in  novam  actionem  excitaret  vis¬ 
cera  cum  intestinis  tam  intime  nexa,  nempe, 
hepar  pancreasque.  Ut  intestinorum  torpor 
pendere  videtur  ex  statu  secretionum  quae  in 
ea  profluviunt  vitiato,  et  bene  notum  est  pur¬ 
gantia  medicamenta  prudenter  adhibita,  et  ea¬ 
rum  doses  saepe  repetitas,  intestina  stimulan¬ 
do,  mutationem  maxime  notabilem  efficiunt  in 
systemate  hepatico,  et  etiam  dicere  queamus 
in  cerebro  ipso,  saltem  reactionem  in  hoc  orga¬ 
num  impediunt,  propter  magnum  inter  cere¬ 
brum  et  viscera  abdominis  consensum.  Utcun¬ 
que  ceciderit,  removere  conferunt  signa  dys- 
pectica,  quae  plus  minusve  aegrum  per  totum 
hunc  morbum  vexant ;  et  imprimis  utilia  in 

convulsiones  quae  generaliter  sub  hujus  morbi 

% 

finem  superveniunt  temperando  ;  et  cum  inci¬ 
tationis  signa  in  cerebrum  existunt,  moderari  et 
sedare  tendunt,  stimulo  eorum  intestinorum 
actionem  augente,  ideoque  eodem  modo  ac 
quaeque  alia  irritatio  contraria  agente. 

Nullum  periculum  est  debilitatem  inducendi 
aegrum  purgando  ;  nam  tempore  quo  purgan- 

tia  apprime  exiguntur,  intestinorum  actio  talis 
est,  ut  parum  nutrimenti  in  sanguinem  defera¬ 
tur  ;  et  haec,  hunc  statum  vitiatum  removentia, 
eodem  tempore  in  naturali  et  salubri  viscerum 
chylopoeticorum  actione  recuperanda,  juvant. 
Remedia  purgantia  in  hoc  morbo,  et  hoc  tem¬ 
pore,  in  magnis  dosibus  exhiberi  debent,  ter 
quaterve  in  dies  repe  titis,  et  continuari  debent 
donec  alvus  naturalis  fiat ;  et  submurias  hydrar- 
gyri,  utpote  magnum  stimulum  possidens,  p re¬ 
ferri  debet. 

Curandi  modus,  cum  concitationis  cerebri 
signa  supervenerunt,  nempe,  capitis  dolor,  ver¬ 
tigo,  lucis  intolerantia  et  febricitas,  varianda  est. 
Haud  amplius  confidi  debemus  Purgantibus 
tam,  quam  Regimini  Antiphlogistico,  omni  voca¬ 
buli  sensu,  nempe,  sanguinis  detractioni  ex  loco 
dolente  per  hirudines,  cucurbitulas  cruentas,  aut 
arteria  temporali  secta  aut  venae  jugularis  inci- 
cisione  repetita,  donec  signa  cedere  videntur  ; 
sanguinis  missioni  generali,  secundum  vires  at¬ 
que  corporis  infantis  habitum  :  in  plerisque 
autem  hoc  morbo  laborantibus,  adhiberi  non 
potest,  hoc  morbi  tempore,  quia  plerumque  in- 

fantes  afficit,  itaque  sanguinis  missione  generali 
libere  uti  non  possumus,  utcunque  signa  actio¬ 
nis  auctae  requirant,  sine  debilitatem  augendo, 
quae  a  morbo  ipso  inducitur*  Hac  de  causa, 
sanguis  ex  temporibus  aut  colli  nucha  detra¬ 
hendus,  quoniam  a  generali  sanguinis  detrac¬ 
tione  abstinendum  :  praeterea,  observatio  quo¬ 
tidiana,  ex  loco  affecto  sanguinis  detractionis 
efficaciter  in  apoplexia,  phrenitide,  &c.  adhibi¬ 
tae,  nos  convincit ;  partes  cerebro  proximas  im¬ 
primis  afficiendo,  sanguinis  quantitatem  in  hoc 
organo  minuit.  Aegri  caput  quoque  elevari 
debet,  cubiculum  frigidulum  servare  oportet, 
omneque  quod  aegri  anxietatem  augere  tendat, 
removendum. 

Vesicatoria  proxime  consideranda  sunt ;  et 
quanquam  modus  agendi  explicatu  admodum 
difficilis  est,  nemo  dubitat  quin  valde  efficacia 
sunt.  Verisimile  autem  est  beneficia  ex  vesica- 
toriis  orientia  hujus  morbi  initio  omnino  viribus 
attribuenda,  quas  possident  in  quantitate  sangui¬ 
nis  in  cerebro  minuenda,  sero  quod  secerni  fa¬ 
ciunt  (si  mihi  hoc  verbo  uti  liceat)  ex  vasis  cra¬ 
nii  tegumentorum  extremis,  et  hocce  profluvium 
seu  secretionem  servando,  effectus  eorum  majo- 

res  erunt.  Hoc  quoque  morbi  tempore  appli¬ 
cationes  frigidae  capiti,  et  pediluvium,  ex  bene 
notis  eorum  effectibus  in  sanguinis  impetum  ca¬ 
put  versus  in  febribus  moderando,  magni  pre¬ 
tii  existimata :  ut  hic  autem  morbus  in  progres¬ 
su  tam  rapidus  est,  vix  aut  ne  vix  quidem  adhi¬ 
beri  solent,  majore  in  remediis  supra  dictis  fidu¬ 
cia  posita. 

Tam  multum  locutus  de  consilio  medendi  in 
hujus  morbi  initio,  necesse  nunc  erit,  rationem 
indicare  quam  consequi  debemus  quum  signa 
incitationis  transierunt,  et  effusionem  inceptam 
denotantia,  superveniunt.  In  hoc  autem  re¬ 
rum  statu,  multo  minorem  spem  curationem  ef¬ 
ficiendi,  quam  in  priore  hujus  morbi  stadio,  ha¬ 
bemus. 

Ab  nonnullis  auctoribus  adnotatur,  nullis  au¬ 
tem  tam  clare  quam  a  Domino  Quin,  cerebri 
vasa  primum  oppressa  pergravi  sanguinis  con¬ 
gestione,  (aut  potius  dicamus,)  magnopere  sti¬ 
mulata,  vires  suas  gradatim  amittere,  et  ob  re¬ 
laxationem  eorum,  eadem  evenit  mutatio,  quoad 
fluidorum  distributionem,  quae  ex  simili  causa 
hydropem  in  aliis  corporis  partibus  producit. 

Partes  sanguinis  aquosi  nimis  assidue  in  vicinas 
cavitates  effunduntur,  et  absorbentia  non  minus 
vires  laesa,  quam  exhalantia,  inepta  fiunt  se¬ 
rum  superfluum  removendo.  Hoc  morbi  sta¬ 
dium  inceptum  cognoscimus,  quum  pulsus  tar¬ 
dior  evadat  et  intermittat,  pupilla  dilatata,  stra¬ 
bismus  et  stupor  supervenerint.  Consilium 
nunc  est  his  remediis  uti  quae  facultatem  possi¬ 
dent  absorbentium  actionem  augendi,  ut  ex  ra¬ 
tione  supra  dicta  haec  sola  utilia  erunt.  Ad  hoc 
propositum  Mercurialia  optimum  successum 
promittere  videntur,  ex  effectibus  eorum  bene 
notis  in  actionem  absorbentium  vasorum  au¬ 
gendo  in  quibusdam  aliis  morbis  :  et  ut  plera¬ 
que  exempla,  ubi  aegri  ex  hoc  Hydrocephali 
Acuti  stadio  recuperaverunt,  (aut  morbo  con¬ 
firmato,  ut  aliqui  dicunt  scriptores,)  ab  hydrar- 
gyro  effecta  sunt.  Hac  consideratione  autem 
praetermissa,  hydrargyrus,  ut  maxime  idoneus 
videtur  actionem  diminutam  vasorum  resorben¬ 
tium  augendo,  sine  dubio  tentari  debet,  et  in 
omni  forma  adhiberi ;  praesertim  sub  forma 
unguenti  infricandi  aut  submuriatis,  sed  ne  qui¬ 
dem  ut  intestina  afficeret.  Exempla  haud  de- 

sunt,  ubi  hydrargyri  effectus  magnopere  insig¬ 
nes  fuissent ;  ubi  etiam  aeger  non  recuperaret, 
actio  morbosa  in  cerebro  suspensa  fuisset,  con¬ 
vulsiones  impeditae,  sensus  tam  interni  quam 
externi  restituti,  et  infantes  potius  a  magna 
debilitate  inducta,  quam  a  morbo  ipso  periisse, 
viderentur. 

In  hoc  morbi  statu,  ut  nunc  affectio  hydro¬ 
pica  videtur,  medici  plerumque  solebant  medi¬ 
camentis  diureticis  uti,  et  saepissime  Digitalem 
Purpuream  omnibus  aliis  anteponere.  Sed  dum 
digitalem  adhibeamus,  in  memoria  semper  opor¬ 
tet  tenere,  medicinam  esse  magna  vi,  diverse  in 
diversis  constitutionibus  operari,  et  semper  ex¬ 
istimari  in  effectibus  valde  incertam,  et  maxima 
cum  cura  utendam.  Digitalis  non  eadem  semper 
uniformi  ratione  agit,  quam  in  usu  aliarum  me¬ 
dicinarum  observamus ;  neque  effectus  quos 
producit  iidem.  Adhiberi  potest  primum  in 
dose  octo  aut  decem  guttarum  tincturae,  et  spa¬ 
tio  sex  aut  horarum  repetita,  dose  caute  et  pau- 
latim  aucta,  ut  res  postulant ;  et  quum  cor,  ce¬ 
rebrum  aut  ventriculus  affici  incipiant,  tunc  non 
longius  progredi  debemus,  sed  potius  conemur 
hanc  dosin  continuare  ;  reducenda  est  autem 

si  aeger  hanc  quantitatem  tolerare  nequeat.  Ut 
tamen  hic  morbus  in  progressu  tam  rapidus  est, 
hujus  medicinae  effectus  quamprimum  obti- 
tinendi  sunt.  Digitalis  effectus,  in  quacunque 
forma  utamur,  et  in  omni  morbo,  sunt,  vertigo, 
nausea,  &c.  ;  quibus  signis  satis  certi  simus,  me¬ 
dicamentum  in  tam  largis  dosibus  adhiberi.  Di¬ 
gitalis  pulsum  tardiorem  reddit,  irritabilitatem 
minuit,  et  absorptionem  accelerat,  et  ex  usu  cu¬ 
jus  magna  beneficia  expectare  liceat certe  ve- 
nesectioni  repetitae  praeveniet,  ubi  res  postu¬ 
lant;  sed  ubi  non  tuto  praestari  posset  ob  mag¬ 
nam  debilitatem  quam  inducit. 

Si  vesicatoria  applicata  non  adhuc,  nunc  ap¬ 
poni  debent,  consilio  novam  actionem  excitan¬ 
di,  et  irritatione  eorum,  aliquem  stimulum  va¬ 
sis  lymphaticis  torpidis  impertiendi. 

Postquam  omnia  haec  remedia  frustra  tentata, 
(et  multa  alia  narrassem,)  cito  certi  fiemus  par¬ 
vam  admodum  spem  aegrum  ad  sanitatem  resti¬ 
tuendi  nunc  reliquam  esse,  quum  ex  signis  ur¬ 
gentibus  effusionem  in  cerebri  ventriculos  incep¬ 
tam  cognoscimus. 


FINIS. 


